ບັນດາເຈົ້າໜ້າທີ່ຂັ້ນສູງມຽນມາ ຫລາຍຄົນ ຖືກໄລ່ອອກຈາກໜ້າທີ່ 
ປະທາ​ນາ​ທິບໍດີ​ຂອງ ມຽນມາ ​ກຳລັງ​ສ້າງ​ຄວາມ​ສັບ​ລົນ​ໃຫ້​​ແກ່​ ບັນດາ​ລັດຖະມົນຕີ​ ຖ້າມກາງ​ການກວດ​ລ້າງ ການ​ນຳພາ​ຂອງ​ພັກ​ທີ່​ກຳລັງ​ປົກ​ປະ​ເທດຢູ່.
ປະທານາທິບໍດີ ມຽນມາ ທ່ານ Thein Sein ໄດ້ສະສາງການ ນຳພາພັກປົກຄອງປະເທດ ໃນວັນພະຫັດອາທິດແລ້ວນີ້ ຊຶ່ງ ເປັນການສັ່ນສະເທືອນທີ່ສຳຄັນ ທາງດ້ານການເມືອງ ກ່ອນ ໜ້າການເລືອກຕັ້ງແຫ່ງຊາດໃນເດືອນພະຈິກ ຈະມາເຖິງນີ້ ນັກຂ່າວ ວີໂອເອ Steve Herman ລາຍງານຈາກ ຫ້ອງການ ທີ່ບາງກອກ ໃນເອເຊຍອາຄະເນ ຊຶ່ງ ກິ່ງສະຫວັນ ຈະນຳມາ ສະເໜີທ່ານ ໃນການເຄຶ່ອນໄຫວທີ່ໜ້າຕື່ນຕົກໃຈ ອັນເປັນສັນຍານ ພາກສ່ວນນຶ່ງຂອງການຍາດແຍ່ງ ອຳນາດໃນ ມຽນມານັ້ນ ປະທານສະຫະພັນສາມັກຄີຊາດ ແລະເພື່ອການພັດທະນາ (USDP) ທ່ານ Shwe Mann ໄດ້ຖືກໄລ່ອອກຈາກໜ້າທີ່ ທ່ານ Pike Htwe ກ່າວວ່າ : ຄຳປະກາດ ທີ່ອ່ານໂດຍ ເລຂາທິການ ສູນກາງບໍລິຫານພັກ ທ່ານ Muang Maung Htay ເວົ້າວ່າ ມັນເປັນການແບກຫາບຫລາຍເກີນໄປ ສຳລັບ ທ່ານ Shwe Mann ທີ່ເປັນທັງຜູ້ນຳຂອງພັກ ແລະເປັນໂຄສົກສະພາ ນັກການເມືອງທີ່ດຳລົງຕຳແໜ່ງມາຍາວນານຄົນດັ່ງກ່າວ ໄດ້ສະແດງຮ່ອງຮອຍອອກມາວ່າ ທ່ານ ຈະເປັນຜູ້ສະມັກເລືອກຕັ້ງເປັນ ປະທານາທິບໍດີ ໃນປີນີ້ ນັກວິເຄາະການເມືອງທີ່ເປັນອິດສະຫລະ ທ່ານ Yan Myo Thein ກ່າວຕໍ່ VOA ວ່າ ມັນ ສະໝອງຂອງບັນດາຜູ້ນຳທັງໝົດທີ່ຖືກໄລ່ອອກໄປນັ້ນ ແມ່ນໄດ້ມີການປະຕິຮູບໃໝ່ ທ່ານ Yan Myo Thein ກ່າວວ່າ : ການເລືອກຕັ້ງທົ່ວໄປມີກຳນົດວ່າຈະມີຂຶ້ນໃນເດືອນພະຈິກນີ້ ອັນເປັນເທື່ອທຳອິດໃນ ມຽນມາ ໃນຮອບຫລາຍທົດສະວັດ ພາຍໃຕ້ການປົກຄອງຂອງທະຫານສິ້ນສຸດລົງໃນປີ 2011 ທ່ານ Min Zaw Oo ທີ່ສູນກາງສັນຕິພາບມຽນມາ ບໍ່ເຫັນເປັນທີ່ ແປກປະຫລາດ ໃນ ການນຳພາຂອງພັກປົກຄອງ ວ່າເປັນການຫັນປ່ຽນການດຳເນີນການເລືອກຕັ້ງ ປະທານາທິບໍດີ Thein Sein ໄດ້ປະກາດຢູ່ ກອງປະຊຸມພັກ ອາທິດນີ້ວ່າ ທ່ານຈະບໍ່ເຂົ້າ ຮ່ວມໃນການເລືອກຕັ້ງໃໝ່ອີກ ໃນນາມສະມາຊິກສະພາ ແຕ່ທ່ານອາດຈະຖືກສະເໜີອີກ ຄັ້ງໜຶ່ງໃຫ້ເປັນ ປະທານາທິບໍດີ ພັກສັນນິບາດແຫ່ງຊາດເພື່ອປະຊາທິປະໃຕ ຄາດວ່າຕົນຈະໄດ້ຮັບໄຊຊະນະໃນການ ເລືອກຕັ້ງ ທີ່ ທັງໝົດ 90 ພັກ ໄດ້ລົງທະບຽນຜູ້ສະມັກແຂ່ງຂັນຂອງຕົນ ຜູ້ນຳທີ່ໄດ້ຮັບຄວາມນິຍົມສຸດໃນພັກຝ່າຍຄ້ານ NLD ທ່ານນາງ Aung San Suu Kyi ບໍ່ ມີສິດທີ່ຈະເປັນ ປະທານາທິບໍດີ ເນື່ອງຈາກວ່າ ຢູ່ໃນຂໍ້ນຶ່ງຂອງ ລັດຖະທຳມະນູນບົ່ງວ່າ ຫ້າມ ທ່ານນາງ ເພາະວ່າ ລູກຊາຍສອງຄົນຂອງທ່ານນາງເປັນສັນຊາດຕ່າງປະເທດ ພັກຂອງຜູ້ໄດ້ຮັບລາງວັນ ໂນແບລ ຂະແໜງສັນຕິພາບ ຈະແຂ່ງຂັນເອົາບ່ອນນັ່ງເກືອບທັງ ໝົດທີ່ຍັງເຫລືອຢູ່ໃນສະພາ ແລະຄາດວ່າຈະໄດ້ຮັບໄຊຊະນະຢ່າງໃຫຍ່ຢູ່ໃນສະພາດັ່ງກ່າວ